**Εφτά ποτάμια**

**Στίχοι** και **Μουσική:** Γιώργος Χατζηπιερής

Κύλησε το ποταμάκι το πορτοκαλί

είναι που οι πεταλούδες πάνε σε γιορτή.

Μέσα απ’ τη σπηλιά αναβλύζει πράσινη πηγή

απ’ τα λέπια κάποιου δράκου που `χει χτενιστεί.

Χίλιες κόκκινες καρδούλες μπήκαν στη σειρά

κι ένα κόκκινο ποτάμι πήρε να κυλά.

Κάθε που θα πλημμυρίσει γίνεται γιορτή

και γεμίζει με αγάπη κάθε τι στη γη.

Το `σκασαν απ’ τις σελίδες λέξεις κι αριθμοί

για να φτιάξουν το ρυάκι το μενεξεδί.

Τα όνειρά μας τα γαλάζια φύγαν ξαφνικά

και γλιστρήσαν σαν ποτάμι μες στην ξεγνοιασιά.

 Και στο τέλος τ’ αστεράκια μπήκαν στη σειρά

και το μπλε το ποταμάκι φτιάξαν στα ψηλά.

Τρέχουνε τα ποταμάκια τα χρωματιστά

μέσα σ’ ανθισμένους κήπους, πόλεις και χωριά.

Χέρι - χέρι μες στη λίμνη πάνε να λουστούν

με ένα παραμύθι να ξελογιαστούν.

Τότε ο ουρανός πετάει μία πετονιά

και τραβάει από τη λίμνη όλα τα νερά.

Και προβάλλει ένα τόξο τόσο φωτεινό

μια κορδέλα που ενώνει γη και ουρανό.

<https://youtu.be/4I_vf918O0s>

**Πρόβαλε η άνοιξη**

Παιδική χορωδία Σπύρου Λάμπρου

Πρόβαλε η άνοιξη μ’ αγκαλιές λουλούδια

την καλωσορίζουμε όλοι με τραγούδια.

Να τηνε η πασχαλιά, άνθισε και πάλι

Ποιος μπορεί στην ομορφιά να την παραβγάλει;

Τα χελιδονάκια μας που ξαναγυρίζουν

 βρίσκουν τις φωλίτσες τους και πανηγυρίζουν.

 Έφτασε η Άνοιξη τραγουδήστε όλοι

 είναι η φύση ολάνθιστο τώρα περιβόλι.

<https://youtu.be/cSJrh_deDy0>

**Η Άνοιξη**

Παιδική χορωδία Τυπάλδου

**Στίχοι**: Metastasio & Διονύσιος Σολωμός Μουσική: Μίκης Θεοδωράκης (Τα παιδικά μου τραγούδια)

Απ΄ την άνοιξη που εγύρισε

ουρανός και γης ευφρανθεί.

με το χόρτο και με τ΄ άνθη

παίζει ο Ζέφυρος τερπνά.

Ήλιου αχτίνα καθαρότατη

του βουνού τα χιόνια λιώνει

που το νέο του ξεφυτρώνει

πράσιν΄ ένδυμα λαμπρό.

Το σιγό το κυματάκι

εις τις άκρες του φλοισβίζει.

και τ΄ ολόδροσο στολίζει

με τ΄ ακοίμητα νερά.

**Ευφραίνομαι**: χαίρομαι

**Ζέφυρος:** Δυτικός άνεμος

**Τερπνός:** ευχάριστος, απολαυστικός

**Ένδυμα**: ρούχο

**Φλοισβίζω**: παφλάζω ελαφρά (παφλάζω: ο [ήχος](https://el.wiktionary.org/wiki/%CE%AE%CF%87%CE%BF%CF%82) που παράγεται από τα [κύματα](https://el.wiktionary.org/wiki/%CE%BA%CF%8D%CE%BC%CE%B1) της [θάλασσας](https://el.wiktionary.org/wiki/%CE%B8%CE%AC%CE%BB%CE%B1%CF%83%CF%83%CE%B1), όταν σκάνε στο [ακρογιάλι](https://el.wiktionary.org/wiki/%CE%B1%CE%BA%CF%81%CE%BF%CE%B3%CE%B9%CE%AC%CE%BB%CE%B9))

<https://youtu.be/J08dzlYl99g>

**Τα Χελιδόνια**

Παιδική Χορωδία Σπύρου Λάμπρου

Καλώς τα μικρά τα χελιδόνια

στα σύρματα, στις στέγες, στα μπαλκόνια.

Καλώς τα τ’ ανοιξιάτικα πουλιά

τη νέα που θα χτίσετε φωλιά ;

Σε σπίτι μοναχό και ερειπωμένο

ψηλά σε μπαλκονάκι ξεχασμένο

 σε θόλο εκκλησούλας μακρινής

που δεν τη λειτουργεί ποτέ κανείς;

Μικρά χελιδονάκια αγαπημένα

μην έχετε παράπονο από μένα;

Ψηλά στου μπαλκονιού μας τη γωνιά

δε θα ‘ρθετε να χτίσετε φωλιά;

Ελάτε, δε θα βγω να σας τρομάξω

 με ξύλο τα μικρά σας να πειράξω

γιατί έγινα παιδί εγώ καλό

και πια φωλιές ποτέ μου δε χαλώ.

<https://youtu.be/bfqR6_bml9E>

**Άνοιξη**

**Παραδοσιακό**

Παιδική Χορωδία Σπύρου Λάμπρου

Τα χιόνια λιώσαν στα βουνά

 κι η Άνοιξη προβάλλει

και σαν βασίλισσα περνά

με τ’ ανθισμένα κάλλη.

Τ’ αηδόνια γλυκοκελαηδούν

σε δάση μυρωμένα

κι οι πεταλούδες χαιρετούν

τα κρίνα τ’ ανθισμένα.

Τα χελιδόνια στην παλιά

φωλιά γυρίζουν πάλι

και ψάλλουν με γλυκιά λαλιά

της Άνοιξης τα κάλλη.

**Κάλλος:** η ομορφιά

<https://youtu.be/51tcE9XnGbE>

**Λίγα λουλούδια**

**Στίχοι:** Βασίλης Σπυρόπουλος **Μουσική:** Κώστας Γιαννίδης

Κι από το φιλί πάντα πιο πολύ

μας μιλούν για αγάπη τα λουλούδια.

Αν σε αγαπούν τ΄ άνθη θα σου πουν

τα βουβά του έρωτα τραγούδια.

Λίγα λουλούδια αν θέλεις στείλε μου

και πάλι φίλε μου, απόψε.

Λουλούδια ο κήπος επλημμύρισε

έμπα και μύρισε και κόψε.

Μα όμως πρόσεξε να μην πληγωθείς

κι από τ΄ αγκάθιά του να μη ματωθείς.

Λίγα λουλούδια αν θέλεις στείλε μου

και πάλι φίλε μου, απόψε.

<https://youtu.be/-9TOJ8YnUoc>

<https://youtu.be/baYc7bWf54A>

**Το Μαρουσάκι**

**Στίχοι:** [Νίκος Κανάκης](https://2lyrics.com/stixoi/%CE%BD%CE%AF%CE%BA%CE%BF%CF%82-%CE%BA%CE%B1%CE%BD%CE%AC%CE%BA%CE%B7%CF%82/)    **Μουσική:** [Ορφέας Περίδης](https://2lyrics.com/mousiki/%CE%BF%CF%81%CF%86%CE%AD%CE%B1%CF%82-%CF%80%CE%B5%CF%81%CE%AF%CE%B4%CE%B7%CF%82/)

Παιδική χορωδία Τυπάλδου

Στο πρώτο - πρώτο πέταγμα μικρό χελιδονάκι
δυο - δυο πηδάει τα σκαλιά το Μαρουσάκι.

Λουλούδι στο παράθυρο φεγγάρι φεγγαράκι
που παίζει με τη φυλλωσιά το Μαρουσάκι.

Στο `να του χέρι το σταμνί, στ’ άλλο το κανατάκι
δυο - δυο πηδάει τα σκαλιά το Μαρουσάκι.

<https://youtu.be/5cGCch1ngPE>